《早春书怀》
明代·陈韶

春来生怕恼吟魂，不待春来便出村。
诗骨瘦来山并耸，酒肠宽出海都吞。
板桥晴雪梅花路，茅店东风竹叶尊。
囊底青蚨有三百，未甘骑马傍人门。

作者简介：清江苏青浦（今上海青浦区）人，字九仪，号花南。以四库馆学生议叙浙江台州通判，调乌镇，以病辞。买屋于西湖梅庄。善画山水，工诗，有《花南诗集》、《梅庄小志》。